cyanic-selkie/wikianc huggingface dataset:
Кира Најтли
Животопис
Кира Најтли е родена на 26 март 1985 година. Како што самата истакнала во интервју за британското „Радио 4“, на шестгодишна возраст ѝ била дијагностицирана дислексија, која ѝ помогнала да стане глумица, бидејќи родителите ѝ се заканиле дека нема да ѝ дозволат да глуми, ако не ги совлада проблемите со читањето и пишувањето. Кира Најтли има постар брат, Кејлеб. Според нејзиното признание, како тинејџерка, таа била многу сериозна и не била премногу задоволна од животот додека не наполнила 25 години.
Во 2006 година, Кира Најтли и Скарлет Јохансон се сликале голи, покрај облечениот дизајнер Том Форд, за насловната страница на „Венити фер (Vanity Fair)“, со цел да го истакнат различниот третман на машката и женската сексуалност во шоу-бизнисот. Во 2014 година, таа повторно се сликала со голо торзо за магазинот „Интервју“, под услов фотографиите да не бидат компјутерски поправани.
Кариера
Кариерата на Најтли започнала рано, делумно поради тоа што татко ѝ бил глумец, а мајка ѝ била драматург. Најтли започнала да глуми уште како дете, во телевизиските филмови „Оливер Твист“ и „Трагачи по богатство“, на шестгодишна возраст веќе имала свој агент, а својата прва филмска улога ја имала во 1995 година. Таа ја играла споредната улога на Сабе во Војна на ѕвездите Епизода 1: Фантомската закана (1999), а потоа имала значителна улога во филмот Јама (2001). Таа добила големо признание во 2002 година, откако ја играла главната улога во филмот Играј како Бекам, а меѓународна слава постигнала во 2003 година, со улогата на Елизабет Свон во филмскиот серијал Пиратите од Карибите.
Освен во филмовите Пиратите од Карибите, Најтли станала позната по своите филмски остварувања во драмите, како: Гордост и предрасуди (2005), Покајание (2007), Свила (2007), Војвотката (2008), Опасен метод (2011), и Ана Каренина (2012). Најтли исто така се појавила во најразлични жанрови во холивудските филмови, како: романтичната комедија Всушност љубов (2003), историскиот Кралот Артур (2004), психолошкиот трилер Лудачка кошула (2005), биографскиот Домино (2005), историската драма На работ на љубовта (2008), ноарот Лондонски булевар (2010), дистопската научна фантастика Никогаш не ме пуштај (2010), романтичната драма Минатата ноќ (2010), и комедијата Барајќи пријател за крајот на светот (2012).
Најтли заработила номинации за „Оскар“ и за Златен глобус категорјата „најдобра глумица“, за улогата на Елизабет Бенет во филмската адаптација на Џо Рајт на романот Гордост и предрасуди од писателката Џејн Остин. Две години подоцна, Најтли повторно добила номинација за „Златен глобус“ за најдобра глумица, како и номинација за наградите на БАФТА, за нејзината улога во филмот Покајание. На својот список во 2008 година, магазинот Форбс ја утврдил Најтли како втора највисоко платена глумица во Холивуд, со пријавени приходи од 32 милиони долари во 2007 година, правејќи ја единствената не-Американка на списокот највисоко платени глумици во таа година.
Термодинамички потенцијали
каде T = температура, S = ентропија, P = притисок, V = волумен. Хелмхолцовата слободна енергија се обележува некогаш и со симболот F, но користењето на A е препорачано од ИУЧПХ (IUPAC). N_i е бројот на честички од тип i во системот. Поради комплетност, групата од сите N_i се вклучува во природните променливи, иако тие се игнорираат понекогаш.
Науката во 1703 година
1703 година во науката опфаќа некои значајни настани.
Мимијас
Мимијас — село во Албанија. Селото се наоѓа во областа Белград и општината Рошник.
Папа Мартин V
Мартин V (лат. Martinus PP. V; околу 1368 - 20 февруари 1431) — римски папа од 11 ноември 1417 до 20 февруари 1431. Станал кардинал во времето на папата Инокентиј VII. За време на неговот папство, конечно завршила Западниот раскол.
Шакентал
Шакентал е село и поранешна општина во округот Залцландкрајс, во Саксонија-Анхалт, Германија. Од 1 јануари 2009, е дел од градот Ашерслебен.
Кревање тегови на Летните олимписки игри
Кревањето тегови е непрекинато прусутно на секоја летна олимпијада почнувајќи од ЛОИ 1920 (Антверпен) до денес, како и на две олимпијади пред тоа. Воведено е уште на првата современа олимпијада (1896) во Атина, а се појавило и на ЛОИ 1904 (Сент Луис).
Машка конкуренција
Во прво време, сите кревачи се натпреварувале во истите дисциплини, без оглед на нивната телесна тежина.
Со повратокот на спортот на олимпијадата во 1920 г., воведени се тежински категории во дисциплините. Оттогаш, Бројот на категории и тежинските опсези неколкупати се изменети.
Женска конкуренција
Женската конкуренција првпат се појавила на олимпијадата во 2000 г. во Сиднеј, и тоа во седум тежински категории кои оттогаш се немаат променето.
Анѓеле Мувчески
Ангеле Иванов Мувчески (20 ноември 1926 во Требеништа, Охридско — 29 април 1945 во Винковци, Хрватска) македонски партизан, учесник во НОБ.
Животопис
Ангеле Иванов Мувчески е роден на 20 ноември 1926 година. Доброволно стапува во НОБ на 16 јули 1944 година, како борец на Првата македонска ударна бригада учествува на Сремски фронт и загинува кај Винковци на 29 април 1945 година.
NGC 6036
NGC 6036 — леќеста галаксија во соѕвездието Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6036 се споменува и како UGC 10163, MCG 1-41-10, CGCG 51-32, KCPG 480B, IRAS 16020+0400.
Податоци од набљудување
Според морфолошката класификација на галаксиите, NGC 6036 е од видот S0-a. Видливиот сјај со голо око изнесува 13,4 m, а оној во рамките на интервалот од минималната до максималната честота 14,3 m, додека површинскиот сјај изнесува 13 m/лм2. NGC 6036 има привидни димензии од 1,1' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 4 м 30,7 с, а неговата деклинација, односно висината на лакот на тој агол, +3° 52' 5"". Положбениот агол на објектот е во износ од 146°.
Други поделби
Проучување на NGC 6036 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56950. Во рамките на атласот на длабокото небо, Уранометрија 2000.00, објектот припаѓа на групата означена со бројот 245; додека во Каталогот на основни ѕвезди (GSC) е групиран под бројот 374. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1067.
Лориен
Лориен (Lórien) или Лотлориен (Lothlórien), во замислениот легендариум на Толкин, е кралство на Вилите (Елфите) во Средната Земја за време на Третото доба. Кралството е под управа на Галадриел. Престолот на Лориен се наоѓа на дрвата во Карас Галадон. Овие самовили се познати како Шумски Вили или Галадрим (Galadhrim).
Кралството, кое всушност е шума помеѓу Магливите Планини (Misty Mountains) и реката Андуин (Anduin), е центарот на отпорот на Вилите према Темниот Господар Саурон во трологијата „Господарот на прстените“. Галадриел има еден од трите прстени на Вилите и го користи истиот за да го спречи Саурон да види што се случува во Лориен. Дружината на прстенот поминува одредено време во Лориен откако ќе се спасат и ги поминат тунелите на Казад-Дум (Морија). При нивниот престој во Лориен Галадриел ги подготвува членовите на дружината за нивниот поход, а воедно и ги наградува секој поединечно.
Научниците и истражувачите од оваа област забележале дека Лориен, како што е опишано од Толкин, потсетува на Земјен Рај, место каде времето е различно. Ова наликува на описите од европските народни творештва, но и споредбата Лориен - Мордор наликува на библиските споредби на светлината наспроти темнината.
Имиња
Толкин дал многу имиња на шумата, со цел да ја рефлектира измислената историја на местото и начинот на кој различните раси на Средната земја ја гледаат шумата.
Бензобарбитал
Бензобарбитал (Бензонал) е дериват на барбитурати. Има антиконвулзивно дејство и се користи за лекување на епилепсија.
Има слични ефекти кои предизвикуваат хепатални ензими со тесно поврзаниот лек фенобарбитон, кој може да се користи во некои клинички апликации.
Лизгачки центар Алпенсија
Лизгачкиот центар Алпенсија (на корејски: 알펜시아 슬라이딩 센터) е патека за санкање, боб санкање и скелетон која се наоѓа во зимското одморалиште и скијачки центар Алпенсија во Јужна Кореја, кој се наоѓа во областа на Пјонгчанг. Овој простор ќе биде домаќин на натпреварите во санкање, боб санкање и скелетот за 2018 Зимските олимписки Игри.
Капацитетот на гледалиштето на објектот е 7,000 (од кои 1.000 седишта и 6,000 на стоење). Патеката е долга 2,018 метри, со цел да се одбележи годината на одржување на Олимписките игри. Неговата ширина изнесува 1.40 метри.
Лизгачкиот центар Алпенсија бил домаќин на натпревари од Светското Првенство во 2017 како тест настани за олимписките игри.
Теруел (покраина)
Теруел (каталонски:Терол) - покраина во Арагон, на североистокот на Шпанија. Главниот град е Теруел.
Таа граничи со покраините Тарагона, Кастељон, Валенсија (вклучувајќи ја и неговата ексклава Ринкон де Адемуз), Куенка, Гвадалахара и Сарагоса. Областа на покраината е 14.809 км2. Нејзиното население е 134.572 (2018), од кои околу една четвртина живеат во главниот град, а густината на нејзината популација е 9,36 / км2. Содржи 236 општини, од кои повеќе од половината се села со под 200 лица.
Теруел е најстудената покраина во Шпанија. Каламоча, е град со најниски забележани температури, со температури до -30 степени
Административна поделба
Следниве комарки во Арагон се наоѓаат во покраината Теруел:
Науката во 1702 година
1702 година во науката опфаќа некои значајни настани.
Залфелд-Рудолштат
Залфелд-Рудолштат (Saalfeld-Rudolstadt) — округ во јужниот дел на сојузната покраина Тирингија, Германија. Соседни окрузи се (од север надесно) окрузите Вајмар, Зале-Холцланд, Зале-Орла, округот Кронах во Баварија и окрузите Зонеберг, Хилдбургхаузен и Илм.
Историја
Округот започнува да функционира како амт Залфелд, кој бил создаден во 1868 година, а во 1922 година станал округ (Landkreis). Исто така, во 1922 година бил создаден и округот Рудолштат, вториот историски корен на денешниот округ. Обата округа биле споени со окружната реформа во 1994 година.
Географија
Главна река во округот е Зале. Највисока точка е 827 метри надморска височина близу Пизау, додека најниската со 169 метри е во долината на реката Зале близу Нидеркросен.
Гвадарник
Гвадарник — река во Македонија, сместена во југозападната падина на планината Плачковица.
Поминува северозападно од градот Радовиш, во областа Јуруклак, тече кон северозапад и кај градот Штип се влева во Брегалница.
Зоре Николоски
Зоре Мисајлев Николоски (во — во ) — македонски партизан, борец за слобода на Македонија и учесник во НОВ.
Животопис
Потекнувал од селско семејство, кое претежно се занимавало со земјоделство. Како активен младинец, во пролетта 1943 година станал член на СКОЈ, а во месец април со повеќе свои другари заминал за Лопушник со првите партизани од селото во Кичевско-мавровскиот партизански одред. Со Одредот учествувал во нападот на возот на Пресека и нападот на Карабинерската станица во селото Сливово. Во втората половина на јули 1943 година, кога Одредот во селото Карбуница бил нападнат од силни балистички сили, Зоре со повеќе другари преминал на територијата окупирана од Бугарите каде бил откриен и затворен во Битола. По пуштањето од затвор, дошол во селото во 1944 година и повторно се вклучил во единиците на НОВ. Есента 1944 година заминал во Сремскиот фронт и бил комесар на чета. Загинал при пробојот кај Гарешница (старо име: Кајгана) во борба со Германците во април 1945 година.
Андон Силјаноски
Андон Стојанов Силјаноски (8 август 1922 во Злести, Охридско — 24 август 1944 на Сува Гора) македонски партизан, учесник во НОБ.
Астрофизика
Астрофизика — гранка од астрономијата која употребува физички и хемиски принципи со цел да ја определи природата на небесните тела наместо нивните положби или движења во вселената. Телата кои се изучуваат се Сонцето, други ѕвезди, галаксии, вонсончеви планети, меѓуѕвездената средина и космичкото микробраново зрачење .Нивното оддавање на енергија се разгледува во сите делови од електромагнетниот спектар, а меѓу својствата кои се испитуваат, се вклучени: сјајноста, густината, температурата и хемискиот состав. Бидејќи астрофизиката е обемна наука, астрофизичарите типично применуваат многу дисциплини од физиката, вклучувајќи механика, електромагнетизам, статистичка механика, термодинамика, квантна механика, јадрена и честична физика, и атомска и молекуларна физика.
Во пракса, во современата астрономија често се користи теориска и набљудувачка физика. Астрофизичарите се обидуваат да ги утврдат својствата на црната материја, црната енергија и црните дупки; дали е возможно да се патува низ времето, црвоточини, дали мултивселената постои; потеклото и крајот на универзумот. Теми кои исто така се разлгледувани од астрофизичките теоретичари се: создавање и развој на Сончевиот Систем; ѕвездена динамика и развој, создавање и развој на галаксии; магнетохидродинамика; структура од материја со големи размери во универзумот;  потеклото на космичките зраци, општа релативност и физичката космологија, вклучувајќи струнска космологија и астрочестична физика.
Астрофизиката може да студира на додипломско, магистарско и докторско ниво во оделите за физика и хемија на многу универзитети.
Историја
Иако астрономијата е стара колку пишаната историја, таа долго време е одделена од терестријалната физика. Според Аристотел, телата на небото се неменливи сфери чиишто единствени движења се непроменливи движења на топка, додека земниот свет е подложен на раст и распаѓање а природното движење е по права линија и завршува кога објектот во движење ќе стигне до целта. Од тоа произлегува идејата дека вселената е направена од целосно различен вид на материјата од таа што може да се најде на земјата, оган според Платон, или етер според Аристотел. Од XVII век, природните филозофи како Галилео Декарт и Њутон тврдат дека небесните и земните области се направени од слични видови материјали и се подложни на истите природни закони. Но, во тој период не биле осмислени потребните уреди за да ги докажат своите убедувања.
Во голем дел од XIX век, асторномските истражувања биле сосредоточени на рутинската работа од пресметување на позицијата и пресметување на движењето на астрономските објекти. Нов вид на асторономија, подоцна наречена астрофизика, започнува кога Вилијам Хајд Воластон и Јозеф фон Фраунхофер, одделно забележуваат дека, кога се разложува светлината од Сонцето, можат да се забележаат множество од темни линии (области каде има помалку или нема светлина) во спектарот. До 1860 година физичарот, Густав Кирхоф, и хемичарот, Роберт Бунсен, покажале дека темните линии во сончевиот спектар одговараат на светлите линии во спектарот на познатите гасови, специфичните линии одговараат на поединечните хемиски елементи. Од ова Кирхоф заклучува дека темните линии во сончевиот спектар се предизвикани од апсорбицијата на хемиските елементи во Сончевата атмосфера. На овој начин докажано е дека истите хемиски елементи кои можат да се најдат во Сонцето и ѕвездите, можат исто така да се најдат на Земјата.
Помеѓу тие што го надоградиле изучувањето на науката за сончевите и ѕвездените спектри е Норман Локер, кој во 1868 година открил светли и темни линии во сончевиот спектар. Работејќи со хемичарот, Едвард Франкланд, ги проучувале спектрите на елементите на различни температури и притисоци, тој не можел да ja објасни жолтата линија на сончевиот спектар со ниеден познат елемент. На тој начин бил откриен нов елемент, кој го нарекол хелиум, по грчкиот бог Хелиос, олицетворението на Сонцето.
Во 1885 година, Едвард Пикеринг започна абициозна програма за ѕвезедна спектрална класификација во Харвардската опсерваторија, во кој тим од жени компјутери, особено Вилијамина Флеминг, Антонија Мори и Ени Џамп Канон, ги класифицирале спектрите забележани во фотографските плочи. До 1890, бил подготвен каталог на повеќе од 10000 ѕвезди групирани во тринаесет спектрални видови. Следејќи ја визијата на Пикеринг, до 1924 Канон го проширила каталогот на девет тома со повеќе од половина милиони ѕвезди, развивајќи ја шемата на Харвард за класификацијата која била прифатена за светска употреба во 1922 година.
Во 1895 година, Џорџ Елери Хејл и Џејмс Килер, заедно со група од 10 соработнициод Европа и САД, го воспоставиле The Astrophysical Journal: An International Review of Spectroscopy and Astronomical Physics. Намерата била да се пополни празнината која постоела меѓу физиката и астрономијата, со што се обезбедил збиер на објавени статии за астрономската примена на спектроскопите, во лабораториските истражувања кои се блиски со астрономската физика, вклучувајќи ги тука и определувањето на брановите должини на спектрите на металите и гасовите и екпериментите поврзани со впивањето, теориите за Сонцето, Месечината, планетите, кометите, метеорите и маглините и кај инструментите кај телескопите и лабораториите.
Во 1925 година Сесилија Хелена Пејн (подоцна Сесилија Пејн-Гаспошкин) напишала значаен докторски труд во колеџот Редклиф, во кој таа ја користела јонизациската теорија за ѕвездената атмосфера за да се поврзат со спектралните класи на температурата на ѕвездите. Најважно е дека таа открила дека водородот и хелиумот се основните гасови присутни во ѕвездите. Ова отркитие е толку неочекувано така што читателите на трудот ја поттикнале да го измени заклучокот пред објавувањетп. Сепак подоцнежните истражувања го потврдиле нејзиното откритие.
До крајот на XX век, понатамошно истражување на ѕвездените и експерименталните спектарии напреднале, како резултат на појавата на квантна физика.
Набљудувачка астрофизика
Набљудувачката астрономија е дел од астрономската наука кој се занимава со забележување на податоци, за разлика од теориската астрофизика, што главно се занимава со наоѓање на мерливите дејства на физичките модели. Тоа е наука за набљудување на небесните тела користејќи телескопи и други астрономски уреди.
Повеќето астрофизички набљудувања се прават користејќи го електромагнетниот спектар:
Покрај електромагнетното зрачење, мал број на тела може да се набљудуваат на Земјата на големи далечини. Изградени се неколу опсерватории за гравитационите бранови, но многу е тешко да се забележат. Исто така постојат и нутрински опсерватории, чија главна цел е да го проучуваат Сонцето. Космичните зраци се составени од високоенергетски честички кои можат да се набљудуваат при судирањето со Земјината атмосфера.
Набљудувањата се разликуваат и според временскиот период. Повеќето оптички набљудувања траат минути или часови, па така појавата што се менува побрзо не може да биде забележана. Но, историските податоци за некои тела се достапни, опфаќајќи векови или милениуми. Од друга страна, радионабљудувањата можат да разгледуваат настани во милисекундни временски периоди (милисекундни пулсари) или кобинираат години на податоци (истражување за забавувањето на пулсарите). Информациите добиени од овие различни временски периоди се со големи разлики.
Истражувањето на нашето Сонце има посебно место во набљудувачката астрофизика. Поради големата оддалеченост од другите ѕвезди, Сонцето може да се набљудува во неспоредлива деталност. Истражувањето на Сонцето служи како водич за разбирањето на другите ѕвезди.
Темата за тоа како ѕвездите се менуваат или ѕвездениот развој, е честоопати моделирана поставувајќи различни типови на ѕвезди во соодветните подрачја нав Херцшпрунг-Раселовиот дијаграм, на кој може да се види развојот на ѕвездите, од создавањето до нивното уништување.
Теориска астрофизика
Теориската астрофизика употребува најразлични алатки кои вклучуваат аналитички модели (Пример, политропи за точно определување на однесувањето на ѕвездите) и пресметковни бројчени симулации. Секое метод си има свои предности. Аналитичките модели се подобри за увид во внатрешноста на ѕвездите. Бројчените модели можат да го откријат постоењето на појави и ефекти кои на друг начин не би биле видени.
Теоритичарите во астрофизиката се обидуваат да создадат теориски модели и да ги откријат последици набљудувани кај тие модели. Ова им дозволува на набљудувачите да најдат податоци кои би го побиле моделот или помага во изборот меѓу повеќето постоечки противречни модели.
Теоретичарите исто така се обидуваат да создадат или изменат модел кој ги зема предвид најновите податоци. Во случај на недоследност, главно се обидуваат да направат минимална промена на моделот за да се совпадне со податоците. Во некои случаи, при многу недоследни податоци може да се напушти моделот.
Темите проучувани од теориските астрофизичари се: ѕвездена динамика и развој; создавање и развој на галаксии; магнетохидродинамика; структури од материја со големи размери во универзумот;  потеклото на космичките зраци; општата релативност и физичката космологија, вклучувајќи ја и струнската космологија и честичната астрофизика. Асторфизичката релативност служи како алатка за мерење на својствата на структурите со големи размери за кои гравитацијата има важна улога во истражувањето на физичките појави и како основа за проучувањето на црните дупки и гравитационите бранови.
Меѓу некои пошироко проучени и прифатени модели и теории во астрофизика се: моделот Ламбда-CDM и големата експлозија, космичката инфлација, црната материја, црната енергија и основните теории на физиката. Црвјите дупки се пример за хипотеза која сè уште не е докажана (или негирана).
Популаризација
Корените на астрофизиката може да се најдат во XVII век со појавата на унифицираната физика, во која истите правила важат за небесните и земските тела. Научници кои биле запознаени со физиката и астрономијата поставиле цврсти основи на науката денес позната како астрофизика. Современо, младите студенти се привлекувани од оваа наука главно заради популаризацијата од Кралското астрономско друштво и значајните професори Субраманијан Чандрасекар, Стивен Хокинг, Хјуберт Ривс, Карл Сејган, Нил Деграс Тајсон и други. Напорите на старите, средновековните и сегашните научници уште ги привлекуваат младите луѓе да ја учат историјата на науката и астрофизиката.
Сињак (Витолиште)
Сињак — археолошко наоѓалиште во прилепското село Витолиште. Претставува населба од доцноантичко време, чии остатоци се на околу 2,5 км североисточно од селото. Таму, на една мала површина на Столовски Рид се среќаваат фрагменти од керамички садови, питоси, тегули и градежен материјал.
183 п.н.е.
183 п.н.е. — година според општоприфатениот календар. Тоа била 183. година пред новата ера, 183. од првиот милениум п.н.е., 83. од 2 век п.н.е. и четвртта од 180-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5325 и 5326 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4567 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3577 и 3578 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 570.
Квадрат (филм)
„Квадрат“ (англиски: The Square) – филм на режисерот Рубен Естлунд (кој е автор и на сценариото) од 2017 година. Главните улоги ги играат: Клас Банг (Claes Bang), Елизабет Мос (Elisabeth Moss), Доминик Вест (Dominic West), Тери Нотари (Terry Notary) итн.
Синопсис
Кристијан (го игра Банг) е куратор во еден музеј во Стокхолм. Тој е вовлечен во измама и во таа прилика му го крадат паричникот и мобилниот телефон. Со помош на својот соработник Мајкл (го игра Вест), тој открива каде се наоѓа телефонот и двајцата одат во зградата каде во сите станови ставаат порака со барање да му ги вратат украдените работи. Потоа, Кристијан присуствува на една забава, каде ја запознава новинарката Ен (ја игра Мос) и тие водат љубов во нејзиниот апартман. По неколку дена, Кристијан добива порака од еден ресторан дека некој оставил пакет за него, а во пакетот се украдените работи. Тој е среќен бидејќи работата е завршена успешно, но повторно добива повик од ресторанот: едно дете, кое поради пораката на Кристијан било неправедно обвинето дека е крадец, бара од него да му се извини, заканувајќи се дека животот ќе му го претвори во хаос. По некое време, детето го пречекува Кристијан во неговата зграда, но тој грубо го исфрла надвор. Малку подоцна, тој се кае и го бара детето, но тоа си заминало. Затоа, Кристијан пак оди во зградата со намера да му се извини на детето, но дознава дека семејството на детето во меѓувреме се иселило. Додека му се случуваат овие работи, една маркетиншка агенција снима провокативно видео за престојната изложба во музејот, но видеото предизвикува негодување во јавноста поради што Кристијан е принуден да даде оставка, иако тој не учествувал во изработката и одобрувањето на видеото.
Вистина
Вистината како философска категорија
Италијанскиот поет Џакомо Леопарди смета дека најголем дел од вистините за кои мислиме дека се апсолутни и општо се релативни и делумни. Исто така, тој вели дека ниту една нова вистина, особено ако е во спротивност со постојните сфаќања, дури ако е јасно докажана, не може да биде наеднаш прифатена (освен ако за неа нема материјални докази), таа може да се усвои само постепено, со текот на времето, онака како што луѓето ќе навикнуваат на неа. На тој начин, вистината која своевремено била исмејувана од современиците, најпосле станува општопозната. Овој отпор кон новите вистини е особено голем ако станува збор за фундаментални вистини кои уриваат голем број воспоставени мислења.
Вистината како тема во книжевноста
За вистината се пишува и во Стариот завет, каде се вели дека „и вистината е поголема и посилна од сѐ.“ (Втора книга Ездра, 4:35); „целата земја ја повикува вистината и небото ја благословува, и сите работи се сретнуваат и треперат пред неа. И во неа нема неправда.“ (Втора книга Ездра, 4:36); „а вистината победува и останува силна засекогаш, и живее и владее од века до века.“ (Втора книга ездра, 4:38); „во неа нема пристрасност и разликување: таа го врши она што е прведно, одбегнувајќи сѐ што е неправедно и лошо, и сите ги одобруваат нејзините работи.“ (Втора книга Ездра, 4:39); „во нејзиниот суд нема ништо криво; таа е сила, и царство, и власт и величие во сите векови“ (Втора книга Ездра, 4:40).
Постојат повеќе книжевни дела посветени на вистината, како:
Науката во 1701 година
1701 година во науката опфаќа некои значајни настани.
Тур Даун Андер 2015
Тур Даун Андер 2015 — 17. издание на велосипедската друмска етапна трка Тур Даун Андер. Се одржала од 20 јануари до 25 јануари 2015 година и претставувала прва трка од Светската турнеја.
Краен победник на трката бил Австралиецот Роан Денис.
Екипи
Екипите кои учествувале на трката биле:
Поредок
На Тур Даун Андер 2015 се доделуваат четири различни маички. За генералниот пласман, пресметуван преку додавање на завршните времиња на секој велосипедист по секоја етапа, предводникот ќе ја добие охра маичката. Овој пласман се смета за најважен на Тур Даун Андер 2015 и победникот на овој пласман се смета за победник на трката.
Четвртата маичка ја претставува пласманот за млад возач, обележан со црната маичка. Овој пласман се пресметува на ист начин како генералниот пласман, но само возачите кои се родени на и по 1 јануари 1990 година може да учествуваат во пласманот. Постои и пласман за екипите, каде времињата на тројцата најдобри велосипедисти по екипа на секоја екипа се додаваат заедно; водечка екипа на крајот на трката е екипата со најниско вкупно време и секој член на победничката екипа добива црвена маичка на завршниот подиум. Дополнително, зелена маичка се доделува на подиумот секој ден, за најборбен возач или возачи, на етапата која изминала.
Бензилбутилбарбитурат
Бензилбутилбарбитурат (5-бензил-5-n-бутилбарбитурна киселина) е редок пример на дизајнерски наркотик од барбитурати, можеби единственото такво соединение кое се среќава во последниве години.
Тоа било конфискувано од страна на полицијата во Јапонија во 2000 година, и се претпоставува дека е производ од тајно производство бидејќи ова соединение никогаш претходно не било продадено како легална фармацевтска супстанца. Како и кај сите дизајнерски наркотици, ова соединение е произведено во обид да се заобиколат законите за лекови кои забрануваат употреба на најпознатите лекови од групата на барбитурати, но како што законите за лекови во многу јурисдикции (вклучувајќи ја и Јапонија) забрануваат „секој 5,5-дисупституиран дериват на барбитурна киселина“, ова соединение се сметало дека е веќе нелегално, и покрај тоа што е ново соединение кое претходно не било сретнато.
Ова соединение веќе било познато во научната литература и затоа не било нов хемиски ентитет.
Андре Јованоски
Андре Настев Јованоски (6 март 1920 во Турје, Охридско — 7 септември 1943 во Белчишта, Охридско) македонски партизан, учесник во НОБ.
Животопис
Андре Настев Јованоски е роден во селото Турје. Бил печалбар. Како младински активист од 1942 година, во НОБ се приклучил на 5 август 1943 година. Како борец на баталјонот Мирче Ацев, загинува кај селото Белчишта, на 7 септември 1943 година.
Науката во 1700 година
1700 година во науката опфаќа некои значајни настани.
Марково Кале
Марково Кале — феудална крепост 1 кмјугозападно од познатиот Марков Манастир покрај Маркова Сушица и 1 км северно од с. Малчиште. Претставува издаден рид во подножјето на планинскиот венец Караџица, што од запад го затвора северниот дел од долгата речна клисура на Маркова Река. Ридот Марково Кале се издига 100 м високо над реката и 530 м н.м. Од ова место се контролира патот долж Маркова Река до нејзиниот извор, што преку планинскиот премин на Караџица продолжува кон соседните области Порече и Азот; денес овој пат има само локално значење. Во северното подножје на Марково Кале лежат антички испиралишта на златоносен песок, кои повремено биле експлоатирани и низ средниот век и турскиот период, до наше време.
Најстари остатоци
Во доцната антика на врвот од ридот Марково Кале било изградено обѕидие од камен со малтер. Укрепениот простор имал неправилна правоаголна форма, голема 105 × 85 м, а на него од југозапад се потпирала акропола голема само 60 × 32/22 м. Таа стоела на највисокиот дел од ридот и со челото го надвишувала малото седло југозападно од неа. Нејзиното чело и јужниот ѕид биле двапати целосно уривани и повторно градени, секој пат поместувани погоре на падината. Во рановизантиско време врз урнатата челна правоаголна кула била изградена нова триаголна, а на источниот крај била изградена голема полукружна кула. На југозападниот ѕид на кастелот, широк сега 2,50 м, била изградена голема петоаголна кула и еден предѕид, со издаден потковичест бастион на јужниот крај, за да се отежнее доближувањето на непријателот до главниот ѕид. Во кастелот, во северниот дел, се гледаат темели од бројни куќи поставени долж тесна уличка. На падината стоела една црква.
Средновековни остатоци
Во доцното средновековие тврдината била обновена: на акрополата, врз челниот тригон од VI век, сега била изградена нова, петаголна кула со масивна основа. Обѕидието околу кастелот било исто така обновено, но со намалена широчина (до 1,5 м) и зајакнато со 7 потпорки (контрафори). Јужниот агол на крепоста е зајакнат со потпор во форма на мала петоаголна кула. Предѕидот и јужниот бастион останале во урнатини и вон употреба. Движниот археолошки материјал е малуброен, бидејќи целото наоѓалиште е денес густо обраснато со грмушки од бел трн и на тој начин природно конзервиран. На јужната падина, пред челото на крепоста, се среќаваат парчиња од доцносредновековна грнчарија, а најдени се и монети од XIV (А. Гропа) и XIV век (турски акчи).
Најверојатно е дека тврдината била обновена во времето кога е изградена и големата црква кај Маркова Сушица, со цел да ја штити. Црквата била обновена од Волкашин во средината на XIV век. Судејќи по бројните портрети на кралското семејство на Мрњавци и библиските ликови симболично поврзани со нив, црквата требало да послужи како мавзолеј на кралското семејство (Л. Мирковиќ 1933, 181—191).
Бралобарбитал
Бралобарбитал бил барбитурат развиен во 1920-тите. Има седативни и хипнотички својства и се користел за лекување на несоница. Бралобарбитал првенствено се продавал како дел од комбинираниот производ наречен Веспаракс, составен од 150 мг секобарбитал, 50 mg бралобарбитал и 50 mg хидроксизин. Долгиот полуживот на оваа комбинација на лекови имала тенденција да предизвика ефект на мамурлак следниот ден, и Vesparax престанал да се користи откако биле развиени понови лекови со помали несакани ефекти. Веспаракс наводно бил лекот со кој музичарот Џими Хендрикс наводно се предозирал и довел до негова прерана смрт. Веќе не се произведува.
Бургос (покраина)
Покраина Бургос (Provincia de Burgos) е шпанска покраина во аутономната заедница Кастиља и Леон. Главен град е Бургос.
Брофебарбитал
Брофебарбитал е дериват од групата барбитурати. Има седативни и хипнотички ефекти и се смета дека има умерен потенцијал за злоупотреба.
Лути Рид
Лути Рид, наречена и Чиста Планина или Карабаир (Σύμβολο, Символо; Çista Orman) — ниска планина во источниот дел на Егејска Македонија со висина од 694 м.
Сместена е на територијата на општината Кушница, на западниот брег на Кавалскиот Залив, во правец југозапад-североисток. На северозапад рекатата Лаџа (Мармара, Ксиропотамос или Илиџе Дере) ја дели од планината Кушница (Пангео). Едно од имињата доаѓа од селлото Чиста, кое се наоѓа на планината.
Приказни за машкото
Содржина
Збирката ги содржи следниве раскази:
Аморски астероиди
[[Податотека:Minor Planets - Amor mk.svg|мини|десно|285п|Аморските астроиди споредени со орбитите на околните планети од Сончевиот Систем
]]
Аморски астероиди (или амори) — група на близуземски астероиди наречени по архетипото тело 1221 Амор. Орбиталниот перихел на овие тела е близок на, но не поголем од, орбиталниот афел на Земјата (т.е. телата не ја пресекуваат Земјината орбита), но затоа највеќето амори ја пресекуваат орбитата на Марс. Аморскиот астероид 433 Ерос е првиот астероид посетен од роботска вселнска сонда.
Дефиниција
Еден астероид е аморски ако ги има следниве орбитални особености:
Бројност
Во 2019 г. се знаело за 7.427 аморски астероиди. 1.153 имале бројна ознака, а 75 од нив носеле имиња.
Надворешни земјодопирачи
Надворешен земјодопирач е астероид кој обично е вон Земјината орбита, но може да дојде поблиску до Сонцето отколку Земјиниот афел (1,0167 ае), а не поблиску од Земјиниот афел (0,9833 ае); т.е. неговиот перихел лежи помеѓу Земјиниот перихел и афел. Овој вид астероиди е поделен на аморски и аполонски. Согласно горенаведената дефиниција за аморски астероиди, „земјодопирачите“ кои никогаш не доаѓаат поблиску до Сонцето отколку што е Земјата (во било која точка долж орбитата) се амори, а оние што доаѓаат поблиску се аполони.
Потенцијално опасни астероиди
За да се смета за потенцијално опасен астероид (ПОА), орбитата на телото во даден миг мора да дојде на растојание од 0,05 ае од Земјината орбита, а самото тело мора да биде доволно големо за да предизвика значајна регионална штета ако се судри со Земјата. Највеќето ПОА се или атонски или аполонски астероиди (затоа имаат орбити кои ја пресекуваат Земјината), но околу една десеттина од ПОА се аморски. Оттука, потенцијално опасниот амор мора да има перихел помал од 1,05 ае. Овој услов го задоволуваат околу 20 % од познатите амори, а една петтина од нив се ПОА. Меѓу педесетте познати аморски ПОА се и именувани тела како 2061 Анса, 3122 Флоренс, 3908 Никта и 3671 Дионис.
Амори со имиња
Ова е нецелосен список на аморски астероиди кои носат имиња.
Ел Визкаино
Биосферниот резерват Ел Визкаино, создаден во 1988 година, се наоѓа во општината Мулехе во северниот дел на Јужна Долна Калифорнија, во средината на полуостровот Долна Калифорнија помеѓу Тихиот Океан и Калифорнискиот Залив. Со површина од над 24.930 квадратни километри, тој е најголемото засолниште за диви животни во Мексико и се граничи на северниот раб на заштитената област на флора и фауна Ваље де лос Сириос.
Историја
Кочимите први го населувале овој регион пред повеќе од единаесет илјади години, номади кои доаѓале од северот на американскиот континент. Овие номадски скитници живееле во заштитата на пештерите во планинскиот венец Сиера Сан Франциско. Патниците кои патуваат во овој планински регион сè уште можат да ја видат нивната пештерска уметност. Шпанските конквистадори пристигнале во оваа област во 16 век. Хуан Родригез Кабриљо бил првиот истражувач што се движел по крајбрежјето, додека Себастијан Визкаино ја истражувал внатрешноста на подоцнежниот биосферниот резерват во 1596 година во име на Гаспар де Зуњига, вицекрал на Нова Шпанија.
Фауна
Животните кои се прилагодиле на овие екстремни услови вклучуваат различни ноќни животни како што се којоти, глодачи и диви зајаци; други се прилагодиле само на внесување вода од сукуленти. Најистакнат меѓу цицачите е долнокалифорниската вилорога антилопа (Antilocapra americana peninsularis), ендемичен подвид на вилорогите антилопи, кој е еден од најбрзите цицачи на Земјата. Последните населенија на овој подвид можат да се најдат во регионот. Визкаино е исто така живеалиште на пустинската големорогова овца (Ovis canadensis nelsoni), мулов елен (Odocoileus hemionus peninsulae) и десетици трајни и преселнички птици. Од особено значење: орлите-рибари, кормораните, чапјите и галебите - и четири видови морски желки. На крајбрежјето и островите има многу морски цицачи, како што се северни слоновити фоки (Mirounga angustirostris), калифорниски морски лавови (Zalophus californianus), делфини и сиви китови (Eschrichtius robustus).
МРТ 2
МРТ 2 — вториот канал на Македонската радио-телевизија. Основана е на 6 март 1978 година како втора програма на Телевизија Скопје.
Историја
На 6 март 1978 година Телевизија Скопје започнува да емитува своја Втора програма. Таа се емитува еднаш неделно, секој понеделник, а подоцна и во средите, во траење од четири часа, целосно во боја. Втората програма е алтернативна и комплементарна на Првата, со емисии од сите жанрови што се подготвуваат во двата сектора за информативно-документарни и за културно-уметнички емисии. Одговорен уредник на Втората програма бил Зоран Вангелов. Инаку, во другите денови и во времето кога не емитувала свои содржини, на вториот канал се преземале директно програми од другите југословенски телевизиски центри.
Од 1994 г. на Вториот канал се емитува програма на немнозинските заедници во Република Македонија. На него се емитува програма на албански јазик, на турски јазик, како и емисиите на српски, ромски, влашки и босански јазик.
Буколом
Буколом (Парамидин) е дериват на барбитурати. За разлика од повеќето барбитурати, тој нема значајни седативни или хипнотички ефекти, туку делува како аналгетик и антиинфламаторно. Исто така, делува како инхибитор на CYP2C9 и го намалува метаболизмот на неколку најчесто користени лекови, што го прави корисен за потенцирање или продолжување на времетраењето на дејството на тие лекови или за намалување на производството на несакани метаболити.
Ступава
Ступава — град во Словачка, кој се наоѓа на рамките на Братиславскиот регион, каде припаѓа округот Малацки.
Природни услов
Ступава е сместена во западниот дел на државата. Главниот град на државата, Братислава, се наоѓа на 20км јужно.
Релјеф
Ступава се развила во областа Захорје, кое со Малите Карпати е одделено од останатиот дел на Словачка. Градот е во рамница, на приближно 180 метри надморска височина. Градот е сместен помеѓу рамичарскиот дел низ реката Морава западно и планината Мали Карпати на исток.
Климата во Ступава е умерено континентална.
Низ Ступава тече Ступавскиот поток.
Историја
За време на комунизмот градот нагло се индустријализирал, па затоа дошло до зголемување на населението. По осамостојувањето на Словачка, градот станал нејзино значајно средиште, но дошло до повремени тешкотии во времето на транзицијата.
Демографија
Според пописот во 2001 година, во градот живеат 8.063 жители. Од нив 96,7% се Словаци, 1% се Чеси и 0,5% се Унгарци.
Хирургија
Хирургија (од χειρουργική — cheirourgikē, преку chirurgiae, со значење „рачна работа“) — медицинска специјалност што употребува рачни и инструментални техники на пациент за истражување и/или лечење на патолошка состојба како болест или повреда, да помогне да се подобри некоја телесна функција или изглед, а понекогаш и за други причини. Актот на вршење на хирургија се нарекува хируршка процедура, операција или едноставно хирургија. Во овој контекст, глаголот оперира означува изведување на хирургија. Придавката хируршки означува припадност на хирургијата, како на пр. хируршки инструменти. Пациентот или субјектот на кој се врши операцијата може да биде лице или животно. Хирург е лице кое извршува операции на пациенти. Луѓето опишани како хирурзи се обични лекари, но терминот исто така се употребува и на забари и ветеринари. Хирургијата може да трае од минути до часови, но обично не е периодична или дологотрајна форма на лекување.
NGC 6037
NGC 6037 — спирална галаксија во соѕвездието Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6037 се споменува и како MCG 1-41-9, CGCG 51-31, NPM1G +03.0495, KCPG 480A.
Откривање
Објектот е откриен на 23 јули 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 6037 е од видот Sab. Видливиот сјај со голо око изнесува 14,1 m, а оној во рамките на интервалот од минималната до максималната честота 14,9 m, додека површинскиот сјај изнесува 13 m/лм2. NGC 6037 има привидни димензии од 0,7' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 4 м 29,8 с, а неговата деклинација, односно висината на лакот на тој агол, +3° 48' 56"". Положбениот агол на објектот е во износ од 54°.
Други поделби
Проучување на NGC 6037 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56947. Во рамките на атласот на длабокото небо, Уранометрија 2000.00, објектот припаѓа на групата означена со бројот 245; додека во Каталогот на основни ѕвезди (GSC) е групиран под бројот 374. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1067.
Здењек Штибар
Кариера
По последователните втори места во 2008 и 2009, Штибар победил на Светското велокрос првенство на домашен терен. Во 2011 го освоил Светското првенство по вторпат. Во 2012 остварил победа во друмскиот велосипедизам преку етапа на Четири дена Динкерк. Во 2013, Штибар стигнал шести на Париз-Рубе. Бил во можност за победа, додека бил дел од водечкото трио со Сеп Ванмарке и Фабијан Канчелара, кога удрил во гледач, што го забавило во однос на останатите. Се обидел да се врати до двајцата напред, но без никаков успех. Во август истата година, Штибар ја освоил трката Енеко Тур – дел од Светската турнеја на UCI – освојувајќи две етапи на самата трка. Подоцна истиот месец, Штибар ја освоил седмата етапа на Вуелта а Еспања 2013 победувајќи го светскиот првак Филип Жилбер.
На Енеко Тур 2014, Штибар ги почувствувал челичните прегради на четвртата етапа близу целта и морал да оди во болница. Ги скршил и ги изгубил неговите предни заби во падот. По неговото враќање се жалел до Меѓународниот велосипедистички сојуз дека истите опасни прегради биле користени на Гран при Квебек. Негова прва победа по неговото враќање била Бинше-Шиме-Бинше, каде нападнал на два километри до целта на мало искачување со калдрма откако тргнал по колегата Ники Терпстра на подножјето на искачувањето. Штибар имал време да прослави, доаѓајќи две секунди пред Џон Дегенколб и останатите спринтери.
Во 2015 година, Штибар го освоил италијанскиот класик Страде Бјанке. Исто така имал одлична белгиска класична сезона. Завршил втор на Е3 Харелбеке зад Герајнт Томас. На Трката околу Фландрија, неговите вештачки предни заби скршени во 2014 година му отпаднале при возењето на искачување со калдрма и морал да ги извади. Успеал да заврши на трката на деветтото место. Го освоил второто место на Париз-Рубе, откако бил претекнат од Џон Дегенколб на велодромот во Рубе.
Бил вклучен во почетниот состав за Тур де Франс 2015. Остварил успех на шестата етапа, каде забрзал на кратката, но стрмна нагорнина на неколку стотици метри пред целта. Се одржал пред Петер Саган, поминувајќи ја целта со две секунди предност пред намалената група.
Штибар завршил втор на Страде Бјанке 2016 откако бил претекнат од бегалецот Фабијан Канчелара на целта во Сиена. Следната недела ја освоил втората етапа на Тирено-Адријатико 2016 по доцен соло-напад, за да го преземе водството на трката. Завршил седми на крајот на трката.
Штибар завршил втор зад Грег ван Авермат на Париз-Рубе 2017, во спринтерската петочлена завршница на велодромот во Рубе.
Во мај 2018 година бил именуван во почетниот состав за Џиро д’Италија 2018. Во 2019 година повторно завршил меѓу првите десет на Париз-Рубе, негов шести пласман меѓу првите десет на трката.
Буталилонал
Буталилонал е дериват на барбитурати измислен во 1920-тите. Има седативни својства, а се користел првенствено како анестетик во ветеринарната медицина. Буталилоналот се смета за сличен во ефектите на пентобарбитал, но има подолго дејство, па затоа се смета за барбитурат со средно дејство отколку со кратко дејство.
Лакавица (река)
Лакавица — река во Македонија, која се наоѓа меѓу планините Буковиќ, Сува Гора и Челоица, јужно од градот Гостивар.
Реката претставува единствена поголема десна притока на Вардар во Полошката Котлина.
Реката настанува со спојување на Србиновска и Бигорска Река.
Течение
Поминува низ селото истоименото село и кај Гостивар (поточно кај селото Балин Дол) се влева во Вардар. Зафаќа сливно подрачје од 220 км2.
Месопотами (Албанија)
Месопотами (Албанија) — село во Албанија. Селото се наоѓа во областа Делвина.